รีวิวนี้เน้นไอติมโดยเฉพาะ เดินผ่านร้านก่อนเข้าที่พักเห็นป้ายแล้วเล็งเลย ปกติชอบทานลิ้นจี่อยู่แล้ว โดยเฉพาะลิ้นจี่มาตินี่(อ้าว.. ไม่ใช่ๆ) ทานได้เป็นกิโลๆน้ำหนักพุ่งกระฉูดเลยทีเดียว 

พอมาเห็นไอติมรสนี้ก็อดไม่ได้ที่จะลอง ราคาก็แสนถูกโคนละ 2 ริงกิตเท่านั้นเอง  รสลิ้นจี่แท้ๆ หอมลิ้นจี่มากๆ ทานกับโคนกรอบหวานอร่อยม๊ากกก

ซื้อชุดแฮปปี้มีลเพราะอยากได้ของเล่น ไม่ได้ทานเองให้เด็กแถวๆนั้นไปค่ะ 

การสื่อสารเป็นไปอย่างยากลำบาก เราพ่นภาษาอิ๊ง เค้าพ่นภาษาบาฮาซากลับ กว่าจะได้ตุ๊กตาตัวที่ชอบก็นานเลย ไปหยิบเอา collection ไหนก็ไม่รู้มายัดให้  แต่การบริการก็เป็นมิตรดีนะคะ​  ยิ้มแย้มหัวเราะคิกคักกันดีค่ะ